તેમની કાર્યકારી મૂડી અને સામાન્ય કોર્પસ ખર્ચ માટે ફંડ એકત્રિત કરવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૨૩૪૦૦૦૦ ઈકવીટી શેર, શેર દીઠ રૂ. ૩ર ના મુકરર ભાવથી ઓફર કરીને ૭.૪૯ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૨૮.૦૩.૨૦૧૮ ના રોજ ખુલેલ છે અને તા. ૧૧.૦૪.૨૦૧૮ના રોજ બંધ થશે. આ આઈપીઓ માટેનો લાંબા ગાળાનો સમય ભવાં ખેંચે છે. ઓછામાં ઓછી અરજી ૪૦૦૦ શેર માટે અને તે પછી તેના ગુણાંકમાં કરવાની રહેશે. આ ઈસ્યુ તેમની ભરપાઈ થયેલમૂડીના ૩૧.૦૯ ટકા હિસ્સો આપશે.ફાળવણી પછી તેમના શેર એન એસ ઈ એસ એમ ઈ ઈમર્થ પર લીસ્ટ થશે. આ ઈસ્યુના લીડ કોર્પોરેટ કેપીટલ વેન્ચર્સ પ્રા. લી. છે જયારે રજીસ્ટ્રાર કાર્વી કોમ્પ્યુટરશેર પ્રા. લિ છે. શરુઆતમાં ભાવોભાવ શેર આપ્યા પછી, તેમણે રૂ. ૩ર ના ભાવે બીજા ઈકવીટી આપેલ હતા. તેમણે નવેમ્બર ૨૦૧૭ માં ૧૦૦ શેર પર ૯૫ શેર બોનસ આપેલ હતા. આ રીતે તેમણે બધી રિઝર્વ વાપરી નાખી છે અને હવે તળિયા ઝાટક છે. પ્રમોટરો દ્વારા સંપાદિત શેરની સરેરાશ કિંમત શેર દીઠ રૂ.૬.૨૧, અને રૂ. ૮.૮૧ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૫.૧૯ કરોડ છે તે વધીને રૂ. ૭.૫૩ કરોડ થશે.